[{"text_idx": "#000000", "text": "27. jaanuaril oli Kuressaare kultuurikeskus tantsijatest tulvil, kuna pa\u0308rast enam kui ku\u0308mneaastast pausi toimus seal ja\u0308rjekordne Koolitantsu Saare- ja La\u0308a\u0308nemaa tantsupa\u0308ev."}, {"text_idx": "#000001", "text": "\u201cEnam kui ku\u0308mme aastat koos pa\u0308rnakatega tantsinud saarlased panid koos la\u0308a\u0308nemaalastega va\u0308ga kihvti festivalimelu pu\u0308sti. Kahe maakonna peale kokku oli tantsupa\u0308eval pea 30 tantsu, sealhulgas nii algajaid kui ka to\u0303eliselt ilusasti viimistletud tantse. Omana\u0308olisi tegijaid oli nii Saare- kui ka La\u0308a\u0308nemaalt ning vaadates truppide arvu, siis ja\u0308a\u0308b u\u0308le ainult loota, et tegijad a\u0308ra ei va\u0308si, ennast edasi arendavad ning siis end kindlasti u\u0308hel pa\u0308eval ka festivali finaalkontserdilt leiavad,\u201d jagas festivali peakorraldaja Raido Bergstein tantsupa\u0308eva muljeid."}, {"text_idx": "#000002", "text": "Ka z\u030cu\u0308rii liige Eliisa Sirelpuu to\u0303des, et Saare- ja La\u0308a\u0308nemaa tantsupa\u0308eval sai na\u0308ha va\u0308ga palju po\u0303nevaid ja meeleolukaid tantse, mis ja\u0308id eriti meelde just ta\u0308navatantsu ja eesti tantsu kategooriates."}, {"text_idx": "#000003", "text": "Korraldajad lugesid tantsupa\u0308eva igati o\u0303nnestunuks, seda nii suure osalejate arvu kui ka publiku suure huvi poolest, mis na\u0308itab, et tantsida seal kandis armastatakse."}, {"text_idx": "#000004", "text": "Finaalkontserdile edasipa\u0308a\u0308sejad ja eripreemiate saajad valib iga kontserdi lo\u0303pus va\u0308lja z\u030cu\u0308rii koosseisus Eliisa Sirelpuu, Kaja Kreitzberg ja Aleksandr Z\u030cemz\u030curov. Ka sel aastal, olles a\u0308ra vaadanud ko\u0303ik maakondlikud tantsuvoorud, valib z\u030cu\u0308rii ma\u0308rtsis va\u0308lja n-o\u0308 jokkerid, kes pa\u0308a\u0308sevad otse finaalkontserdile \u2013 seega pinget ja\u0308tkub kuni maakondlike tantsupa\u0308evade lo\u0303puni."}, {"text_idx": "#000005", "text": "Saare- ja La\u0308a\u0308nemaa tantsupa\u0308evalt edasi finaalkontserdile la\u0308hevad:"}, {"text_idx": "#000006", "text": "Haapsalu noorte huvikeskus, \u201cKartulid\u201d, juhendaja Triin Reemann, 6.-9. klass, vabatants\nKuressaare gu\u0308mnaasiumi huvikool Inspira, \u201cU\u0308ki, kaki, kommi, nommi...\u201d, juhendaja Annette Rungi, 4.-7. klass, eesti tants\nLeisi keskkooli tantsuru\u0308hm Puntti, \u201cKats so\u0308sart\u201d, juhendajad Juhan Kanema\u0308gi ja Kadri Kanema\u0308gi, 10.-12. klass, eesti tants\nSaaremaa u\u0308hisgu\u0308mnaasiumi 101. lend, \u201cAita mo\u0308o\u0308da saata o\u0308o\u0308\u201d, juhendaja Jutta Loviisa Juht, 10.-12. klass, kooli tants\nTantsukool Semiir, \u201cBS180\u201d, juhendajad Kelly Kasjanenko ja Ramon Paukson, 10.-12. klass, ta\u0308navatants\nT-Stuudio, \u201cNull-null seitsmete kohtumine 00:07\u201d, grupito\u0308o\u0308, 10.-12. klass, showtants"}, {"text_idx": "#000008", "text": "Traditsiooniliselt ka\u0308ib festivali maakondlike tantsupa\u0308evadega kaasas ka Koolitantsu Kompanii, kes hoolitseb publiku eest seni, kuni tehakse teatavaks finalistid."}, {"text_idx": "#000009", "text": "Eliisa Sirelpuu tantsulavastuse \u201cMinu rada\u201d toob lavale Koolitantsu Kompanii kaheksas lend, mille moodustavad kolm andekat noort tantsijat. Greetel Joanna Vo\u0303rk, Alexandra Katariina Org ja Margarita Oja toovad lavale pea pooletunnise tantsulavastuse, mis otsib vastuseid ku\u0308simusele, mida nad u\u0308tleksid Eestile, kui too oleks inimene. Eliisa Sirelpuu kaasaegse jazzi z\u030canris loodud lavastus ja\u0308tkab traditsiooni tuua Koolitantsu lavadele andekad noored tantsijad tunnustatud koreograafide to\u0308o\u0308des. \u201cMinu rada\u201d helikujunduse on loonud Jonas Kaarnamets. Lavastuse produtseeris Eesti Tantsuagentuur."}, {"text_idx": "#000011", "text": "Festival Koolitants ta\u0308nab ko\u0303iki Saare- ja La\u0308a\u0308nemaa maakondlikul tantsupa\u0308eval osalenud tantsuo\u0303petajaid ja tantsijaid ning publikut!"}]